הוצאת ראובן מס

הוצאת ראובן מס היא הוצאת ספרים עברית.

את ההוצאה ייסד ראובן מס בשנת 1927, לאחר שרכש הוצאת ספרים עברית בברלין, בשם "ילקוט".

בשנת 1933, עם עליית הנאצים לשלטון, נמלט ראובן מס לארץ ישראל והקים את ההוצאה בירושלים. עם נפילת בנו, דני מס, מפקד מחלקת הל"ה, בשנת 1948 ייסד לזכרו את סדרת הספרים "ספריית דני למדע פופולרי", בה יצאו 84 ספרים בענפי מדע שונים.

ההוצאה מתמקדת בספרי עיון בהגות יהודית ולימודי ארץ ישראל, לשון עברית, אמנות פלסטית, לוחות שנה ועוד. בנוסף משמשת ההוצאה כמרכז איתור והפצה של ספרים עבריים וכתבי עת לתפוצות.

מאז שנות ה-70 מנהל את ההוצאה נכדו של ראובן, אורן מס, בנו של יונתן מס.

ההוצאה יושבת ברחוב רמב"ן בשכונת רחביה בירושלים.

לקריאה נוספת
 ראובן מס, 30 שנה להוצאת ראובן מס, ירושלים תשכ"ג.

קישורים חיצוניים
 
 
 
 11 מו"לים קטנים מספרים, מתלוננים, מייחלים

ראובן מס

ראובן מס
ירושלים: חברות
מוסררה
ירושלים: תקשורת
ישראל: חברות שהוקמו ב-1927